OpenLLM-France/wikimedia huggingface dataset:
# Meghna

El Meghna (bengalí মেঘনা নদী) és un riu important de Bangladesh, un dels tres que forma el delta del Ganges, el més gran del món, que desaigua a la badia de Bengala. La fondària mitjana és de 308 metres i la màxima de 490 metres. El seu curs total és de 259 km. La marinada té una pujada entre 16 i 29 metres. És un dels rius més amples del món, ja que arriba fins a 12 metres.

## Curs

Es forma a l'interior de Bangladesh per la unió de diferents rius originats en les regions muntanyoses de l'Índia oriental en especial el Surma (Barak) i el Kushiyara. Després se li uneix el Dhaleswari. Fins al districte de Chandpur és anomenat Alt Meghna; en aquest districte s'uneix al Padma que s'acaba d'unir al Yamuna, i en endavant és anomenat Baix Meghna. Al districte de Barisal, el riu Safipur, una branca del Surma, se li uneix. Al districte de Brahmanbaria el riu Titas se separa del Meghna i després de 240 km s'hi reuneix altre cop prop de Nabinagar (encara que és un sol riu forma dues branques separades fins que es torna a unir al riu principal). Altres branques que forma el riu són el Pagli, Katalia, Dhonagoda, Matlab i Udhamodi tots els quals després se li tornen a unir.
Al districte de Comilla se li uneix el Gomoti. El riu Dakatua també forma part del sistema fluvial del Meghna en aquest districte. Finalment entra al districte de Bhola, on finalmnent desaigua a la badia de Bengala en una zona en la qual té 12 km d'ample. A la desembocadura obre dos braços principals formant una illa, i la part occidental s'anomena Ilsha i l'oriental Bamni; altres dos braços menors també formen dues illes més (les illes s'anomenen Dakhin Shahbazpur, Hatia i Sandwip). Al cicló del maig de 1867 l'illa Hatia va quedar submergida per una onada que va arribar a 64 metres d'alt. El desastre més gran fou el 31 d'octubre de 1876 quan Bengala va quedar sota l'aigua i van morir cent mil persones, molts a les illes d'Hatia u Sandwip (on va morir el 20% de la població directament i després un altre 20% més per les epidèmies)

## Vegeu també

* Naya Bagni.
* Sandwip.
* Dakatia
* Alamgirnar

## Referències

* Banglapedia: Meghna River
* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Eemnes

Eemnes és un municipi de la província d'Utrecht, al centre dels Països Baixos. L'1 de gener de 2009 tenia 8.852 habitants repartits per una superfície de 33,67 km² (dels quals 2,64 km² corresponen a aigua).

## Centres de població

Eemnes-Binnen i Eemnes-Buiten.

## Ajuntament

El consistori municipal consta de 13 membres, format des del 2006 per:
* VVD, 4 regidors
* Dorps Belang, 3 regidors
* CDA, s regidors
* Hartgroen, 2 regidors
* PvdA, 2 regidors

## Enllaços externs

* www.eemnes.nl
# Bagneux (Allier)

Bagneux és un municipi francès situat al departament de l'Alier, a la regió d'Alvèrnia-Roine-Alps. El 2018 tenia 325 habitants.
# Laura (monaquisme)

A l'Església Ortodoxa i d'altres Esglésies ortodoxes orientals, una Laura o Lavra (del grec: Λαύρα; ciríl·lic: Ла́вра), era originalment un conjunt de cel·les o coves eremítiques, amb una església comuna i de vegades, un refectori. El significat grec de la paraula seria passatge, corredor o avinguda, per la disposició alineada de les cel·les. Posteriorment, quan aquests recintes es delimitaren amb murs, la seva estructura no es diferencia dels tradicionals monestirs.

## Història

El model de les laures té el seu origen a principis del segle iv quan es comencen a formar colònies de cel·les d'eremites al desert de Nitria, on arribà a viure una comunitat de fins a 900 eremites, amb la seva pròpia església i sacerdot, i només relacionant-se amb l'exterior per a aconseguir aliments. Sant Eutimi el Gran (377-473) va fundar una de les primeres laures de Palestina en el segle v. La Laura de Saba de Mutalasca (439-532, coneguda com a Mar Saba, és una de les més antigues que ha continuat funcionant com a monestir cristià. Un sistema similar va ser establert per sant Geràsim, amb 70 cel·les que envolten un cenobi. Els dies laborables els passaven a les cel·les, acompanyats només per una estera de joncs, una petita quantitat d'aliment i fulles de palma per a fer cordes i cistells. Els dissabtes duien els seus treballs al cenobi i rebien junts la comunió, tornant a les seves cel·les el diumenge a la tarda.

## Altres Lavres i articles relacionats

* Monestir de la Gran Laura, al Mont Atos, Grècia.
* Conjunt monàstic de Kýievo-Petxerska Lavra o Conjunt monàstic de Kíev-Petxersk, a Kíev, Ucraïna.
* Laura de la Santíssima Trinitat i Sant Sergi, a Sèrguiev Possad (Се́ргиев Поса́д), Rússia.
* Mar Saba, a Cisjordània, Palestina.
* Lavra de la sagrada dormició de Potxàïv (ucraïnès: Свято-Успенська Почаївська Лавра, Sviato-Uspenska Potxàïvska Lavra), a Potxàïv (Почаїв), Ucraïna.

## Referències

* ↑ Parry, 1999, p.294

## Fonts

* «Laura (monaquisme)». Gran Enciclopèdia Catalana. Barcelona: Grup Enciclopèdia Catalana.
* (anglès) Parry, Ken; David Melling (editors). The Blackwell Dictionary of Eastern Christianity. Malden, MA.: Blackwell Publishing, 1999, ISBN 0-631-23203-6
Viccionari
# Aiglun (Alps Marítims)

Aiglun és un municipi francès, situat al departament dels Alps Marítims i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 42 | 50 | 70 | 94 | 91 | 106 | 94 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2005 | Irène Montiglio | PCF |
| 2005- | Charles Bremond | Divers droite |
# Cranendonck

Cranendonck és un municipi de la província del Brabant del Nord, al sud dels Països Baixos. L'1 de gener del 2009 tenia 20.339 habitants repartits sobre una superfície de 78,14 km² (dels quals 1,35 km² corresponen a aigua). Limita al nord amb Heeze-Leende i Someren, a l'oest amb Hamont-Achel, a l'est amb Nederweert i al sud amb Weert i Bocholt.

## Centres de població

Budel, Budel-Dorplein, Budel-Schoot, Gastel, Maarheeze, Soerendonk.

## Ajuntament

* PvdA 5 regidors
* CDA 4 regidors
* Fractie Elan 4 regidors
* Cranendonck Actief! 3 regidors
* VVD 2 regidors
* Nieuw Cranendonck 1 regidor

## Enllaços externs

* www.cranendonck.nl
# Districte de Mawlamyaing

El districte de Mawlamyaing o Mawlamyine és una divisió administrativa de Birmània, a l'estat Mon. La capital és la ciutat de Mawlamyaing o Mawlamyine, antiga Moulmein. Administrativament està format per sis townships, una mena de comarca organitzada a l'entorn d'una ciutat (town) de certa importància. Aquestos townships són:
* Mawlamyine
* Kyaikmaraw
* Chaungzon
* Thanbyuzayat
* Mudon
* Ye
# Divisió de Multan

La divisió de Multan fou una entitat administrativa del Panjab (Pakistan) que va existir fin a l'abolició d'aquest nivell de subdivisions el 2000. La capital era Multan. Estava formada pels següents districtes:
* Districte de Lodhran
* Districte de Multan
* Districte de Khanewal
* Districte de Vehari
* Districte de Pakpattan
* Districte de Vehari
La divisió es va crear sota domini britànic formant una falca entre la Província de la Frontera del Nord-oest i l'estat de Bahawalpur del que quedava separat al sud-est pel riu Sutlej, mentre l'Indus corria en part per la divisió i en part pel seu límit oest. La capital era Multan excepte a l'estiu que era a Fort Munro. La divisió fou abolida del 1884 al 1901. La població el 1881 era de 2.036.956 i el 1901 de 3.014.675 habitants (repartits en 5.085 pobles i 23 ciutats) i la superfície de 76.457 km². La població era en un 79% musulmans, amb una forta minoria hindú (536.000), i 80.000 jains. La divisió estava integrada per cinc districtes:
* Districte de Mianwali
* Districte de Jhang
* Districte de Multan
* Districte de Muzaffargarh
* Districte de Dera Ghazi Khan
El 1904 una part del districte de Jhang es va separar per formar el nou districte de Lyallpur.
Les poblacions principals eren Multan (amb 87.394 habitants), Jhang-Maghiana (24.382) i Dera Ghazi Khan (23.371).

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Vyt-lès-Belvoir

Vyt-lès-Belvoir és un municipi francès que es troba al departament del Doubs i de la regió de Borgonya - Franc Comtat.
# Jaume Aligué i Escudé

Jaume Aligué i Escudé (Tàrrega, 5 de juny de 1952) és un polític català.

## Biografia

Estudià peritatge mercantil i treballà com interventor i director d'oficina a Banca Catalana i a Caixa d'Estalvis de Terrassa. De 1970 a 1974 va ser a l'escoltisme i de 1981 a 1988 fou vocal de l'Associació d'Amics de l'Arbre.
Milita a Convergència Democràtica de Catalunya (CDC) des de 1976 i fou cap del comitè de la comarca d'Urgell. El 1983 fou nomenat tinent d'alcalde de l'ajuntament de Tàrrega i president del Consell Comarcal de l'Urgell de 1988 a 1995. Fou elegit diputat per la província de Lleida a les eleccions al Parlament de Catalunya de 1984, 1988, 1992 i 1995. Ha estat secretari de la Comissió Parlamentària de la Sindicatura de Comptes (1984-1988), Secretari de la Comissió de Control Parlamentari de l'Actuació de la Corporació Catalana de Ràdio i Televisió i de les Empreses Filials (1988-1992 i 1995). Fou regidor d'urbanisme de l'ajuntament de Tàrrega des de les eleccions municipals de 1987.

## Referències

* ↑ Diputats de la II Legislatura
* ↑ Diputats de la III Legislatura

## Enllaços externs

* Diputats al Parlament de Catalunya a La Vanguardia, 31 de maig de 1988
# Boskoop

Boskoop és un nucli habitat de la província d'Holanda Meridional, al sud dels Països Baixos. Va ser municipi independent fins al 2014, quan es va fusionar amb Alphen aan den Rijn. El 2012 tenia 15.050 habitants repartits sobre una superfície de 7,29 km² (dels quals 1,39 km² corresponen a aigua). Limita al nord amb Alphen aan den Rijn, a l'oest amb Rijnwoude, a l'est Bodegraven, al sud Waddinxveen i al sud-est amb Reeuwijk

## Ajuntament

* CDA 5 regidors
* VVD 3 regidors
* PvdA 3 regidors
* ChristenUnie/SGP 3 regidors
* GroenLinks 2 regidors
* D66 1 regidor

## Enllaços externs

* www.boskoop.nl Arxivat 2006-01-11 a Wayback Machine.
* info Boskoop NL Arxivat 2011-07-19 a Wayback Machine.
# Hamilton (Massachusetts)

Hamilton és una població dels Estats Units a l'estat de Massachusetts. Segons el cens del 2009 tenia 8.251 habitants.

## Demografia

Segons el cens del 2000, Hamilton tenia 8.315 habitants, 2.668 habitatges, i 2.142 famílies. La densitat de població era de 219,9 habitants/km².
Dels 2.668 habitatges en un 66,6% hi vivien nens de menys de 18 anys, en un 71,1% hi vivien parelles casades, en un 7,3% dones solteres, i en un 19,7% no eren unitats familiars. En el 15,7% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,22.
Per edats la població es repartia de la següent manera: un 27,4% tenia menys de 18 anys, un 5,9% entre 18 i 24, un 33,3% entre 25 i 44, un 23% de 45 a 60 i un 10,4% 65 anys o més.
L'edat mediana era de 36 anys. Per cada 100 dones de 18 o més anys hi havia 95,1 homes.
La renda mediana per habitatge era de 72.000 $ i la renda mediana per família de 79.886$. Els homes tenien una renda mediana de 51.776 $ mentre que les dones 37.013$. La renda per capita de la població era de 33.222$. Entorn del 3,4% de les famílies i el 5,3% de la població estaven per davall del llindar de pobresa.

## Mort a Hamilton

* Ramon Oliu (1923-2005), enginyer i fundador de la Marató de Barcelona

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hamilton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Hamilton». American Fact Finder. Oficina del Cens dels Estats Units, 12-01-2010.
# Camil Petrescu

Camil Petrescu (Bucarest, 9 d'abril de 1894 $^{(Julià)}$ - Bucarest, 14 de maig de 1957) va ser un novel·lista, assagista i dramaturg romanès. Marca el final de l'era de la novel·la tradicional i posa les bases per a la novel·la romanesa moderna.

## Biografia

Camil Petrescu perd els dos pares quan era petit i és criat per un familiar proper (o per una mainadera del districte de Moșilor).
Petrescu va anar a l'escola primària d'Obor, després al Col·legi nacional Saint-Sava, on va escriure el seu primer poema. Extremadament pobre, estudia assíduament i treballa per satisfer les seves necessitats. Només als 29 anys va començar a estudiar filosofia a la Universitat de Bucarest. El seu antisemitisme és controvertit, ja que entre els seus amics hi ha jueus com Mihail Sebastian.].
El 1916 fou cridat i enviat als camps de batalla de la Primera Guerra Mundial, on fou ferit i presoner per Àustria-Hongria. Alliberat el 1918, descriu les seves experiències a la novel·la Última nit d'amor, primera nit de guerra. El 1933 va escriure El llit de Procrustes. És professor a Timișoara i director del Teatre Nacional de Bucarest. Es va convertir en membre de l'Acadèmia Romanesa el 1947.

## Obra dramàtica

* Jocul ielelor (La dansa de les fades). 1916
* Act veneţian (Acte venecià)
* Suflete tari (Ànimes fortes). 1925
* Mioara o Danton Balcescu. 1949
* Caragiale în vremea lui (Caragiale en el seu temps). 1957
* Mitică Popescu 1928
* Iata femeia per care o iubesc (Vet aquí, la dona que estimo)
* Profesor dr. Omu vindeca de dragoste. 1944

## Filmografia

* Patul li Procust (2001)
* Cei care plătesc cu viața (1991)
* Mitică Popescu (1984) (teatre)
* Iată femeia pe care o iubesc (1981) (TV) (teatre)
* Ultima noapte de dragoste (1979)

## Referències

* ↑ «When in Romania» (en anglès). [Consulta: 16 octubre 2020].
* ↑ «Free Study Guide Answers, Book and Literature Notes - Novelguide.com» (en anglès). Novelguide. [Consulta: 16 octubre 2020].
* ↑ «Còpia arxivada». Arxivat de l'original el 2006-07-01. [Consulta: 19 setembre 2021].
# Beltrami

Beltrami és una població dels Estats Units a l'estat de Minnesota. Segons el cens del 2000 tenia 101 habitants.

## Demografia

Segons el cens del 2000, Beltrami tenia 101 habitants, 44 habitatges, i 31 famílies. La densitat de població era de 19,4 habitants per km².
Dels 44 habitatges en un 34,1% hi vivien nens de menys de 18 anys, en un 59,1% hi vivien parelles casades, en un 6,8% dones solteres, i en un 29,5% no eren unitats familiars. En el 27,3% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,74.
Per edats la població es repartia de la següent manera: un 24,8% tenia menys de 18 anys, un 3% entre 18 i 24, un 25,7% entre 25 i 44, un 23,8% de 45 a 60 i un 22,8% 65 anys o més.
L'edat mediana era de 44 anys. Per cada 100 dones de 18 o més anys hi havia 85,4 homes.
La renda mediana per habitatge era de 30.833 $ i la renda mediana per família de 31.250 $. Els homes tenien una renda mediana de 31.250 $ mentre que les dones 13.750 $. La renda per capita de la població era de 14.928 $. Entorn del 6,7% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Beltrami». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Beltrami». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Rockvale

Rockvale és una població dels Estats Units a l'estat de Colorado. Segons el cens del 2000 tenia 426 habitants.

## Demografia

Segons el cens del 2000, Rockvale tenia 426 habitants, 166 habitatges, i 122 famílies. La densitat de població era de 171,3 habitants per km².
Dels 166 habitatges en un 27,7% hi vivien nens de menys de 18 anys, en un 57,8% hi vivien parelles casades, en un 12% dones solteres, i en un 26,5% no eren unitats familiars. En el 22,9% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 2,98.
Per edats la població es repartia de la següent manera: un 24,9% tenia menys de 18 anys, un 6,8% entre 18 i 24, un 28,4% entre 25 i 44, un 28,2% de 45 a 60 i un 11,7% 65 anys o més.
L'edat mediana era de 39 anys. Per cada 100 dones de 18 o més anys hi havia 92,8 homes.
La renda mediana per habitatge era de 30.000 $ i la renda mediana per família de 33.182 $. Els homes tenien una renda mediana de 28.182 $ mentre que les dones 17.679 $. La renda per capita de la població era de 13.965 $. Entorn del 13,1% de les famílies i el 17,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rockvale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
* ↑ «Geographic Comparison Table- Rockvale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Red Cliff

Red Cliff és una població dels Estats Units a l'estat de Colorado. Segons el cens del 2000 tenia 289 habitants.

## Demografia

Segons el cens del 2000, Red Cliff tenia 289 habitants, 109 habitatges, i 68 famílies. La densitat de població era de 485,1 habitants per km².
Dels 109 habitatges en un 26,6% hi vivien nens de menys de 18 anys, en un 49,5% hi vivien parelles casades, en un 9,2% dones solteres, i en un 36,7% no eren unitats familiars. En el 22,9% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,16.
Per edats la població es repartia de la següent manera: un 20,8% tenia menys de 18 anys, un 13,8% entre 18 i 24, un 36,7% entre 25 i 44, un 18,7% de 45 a 60 i un 10% 65 anys o més.
L'edat mediana era de 33 anys. Per cada 100 dones de 18 o més anys hi havia 126,7 homes.
La renda mediana per habitatge era de 50.104 $ i la renda mediana per família de 44.219 $. Els homes tenien una renda mediana de 35.694 $ mentre que les dones 30.750 $. La renda per capita de la població era de 19.864 $. Entorn del 6,8% de les famílies i el 9,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Red Cliff». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r agost 2010].
* ↑ «Geographic Comparison Table- Red Cliff». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Cosme III

Cosme III (grec: Κοσμᾶς Γ') va ser patriarca de Constantinoble de l'any 1714 al 1716.
Va néixer a Crisòpolis o potser a Calcedònia, i era un erudit que va tenir molt bona educació. Cap a l'any 1700 era predicador a un monestir del Mont Sinaí, i el 1703 era arquebisbe de Sinaí. L'any 1706 va abdicar d'aquest càrrec i va ser nomenat metropolità de Claudiòpolis. L'any 1711 va ser elegit patriarca d'Alexandria de forma irregular, sense que hagués cessat en el càrrec l'anterior patriarca, i això va causar un greu conflicte. L'any 1713 el patriarca Samuel d'Alexandria, que es va mantenir en el càrrec, va voler negociar amb el papa Climent XI la unió entre l'Església Catòlica i l'Ortodoxa per tal de resoldre el conflicte i el patriarca de Constantinoble Ciprià I, per guanyar-lo per la seva causa, el va confirmar com a patriarca d'Alexandria. El 28 de febrer de 1714, Ciprià va abdicar i Cosme va pujar al tron del Patriarcat de Constantinoble. Al cap de dos anys, el el 23 de març de 1716 va ser excomunicat i desterrat al Sinaí.
Al Sinaí va organitzar la biblioteca del monestir. Quan va morir Samuel l'any 1723, amb el consentiment de tots els patriarques i el suport de Grigori Ghika, un alt càrrec de l'Imperi Otomà i membre de la influent família dels Fanariotes el van fer tornar de l'exili i el van elegir Patriarca d'Alexandria (1723-1736). Va escriure molts discursos i comentaris de la Bíblia, i un llibre de memòries. Els còdexs que contenen les seves obres es troben a la biblioteca patriarcal del Caire.

## Referències

* ↑ «Κοσμᾶς Γ'» (en grec). Ecumenical Patriarchate of Constantinople. [Consulta: 9 agost 2023].
# Iliff

Iliff és una població dels Estats Units a l'estat de Colorado. Segons el cens del 2000 tenia 213 habitants.

## Demografia

Segons el cens del 2000, Iliff tenia 213 habitants, 93 habitatges, i 59 famílies. La densitat de població era de 329 habitants per km².
Dels 93 habitatges en un 22,6% hi vivien nens de menys de 18 anys, en un 51,6% hi vivien parelles casades, en un 8,6% dones solteres, i en un 35,5% no eren unitats familiars. En el 30,1% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,85.
Per edats la població es repartia de la següent manera: un 23% tenia menys de 18 anys, un 9,9% entre 18 i 24, un 18,8% entre 25 i 44, un 31,5% de 45 a 60 i un 16,9% 65 anys o més.
L'edat mediana era de 43 anys. Per cada 100 dones de 18 o més anys hi havia 97,6 homes.
La renda mediana per habitatge era de 25.625 $ i la renda mediana per família de 29.375 $. Els homes tenien una renda mediana de 30.938 $ mentre que les dones 16.000 $. La renda per capita de la població era de 15.634 $. Entorn del 12,3% de les famílies i el 14,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Iliff». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Iliff». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].